Document ID: 32011D0267

DECIZIA DE PUNERE ÎN APLICARE A COMISIEI
din 3 mai 2011
de modificare a Deciziei 2004/211/CE în ceea ce privește rubrica referitoare la Africa de Sud din lista țărilor terțe și a părților acestora din care sunt autorizate importuri în Uniunea Europeană de ecvidee vii și de material seminal, de ovule și de embrioni din specia ecvină
[notificată cu numărul C(2011) 2959]
(Text cu relevanță pentru SEE)
(2011/267/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (3) litera (a),
având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatul (1), precum și articolul 19 teza introductivă și literele (a) și (b),
întrucât:
(1)
Directiva 92/65/CEE stabilește condițiile aplicabile importurilor de animale, material seminal, de ovule și embrioni. Respectivele condiții trebuie să fie cel puțin echivalente celor aplicate pentru comerțul între statele membre.
(2)
Directiva 2009/156/CE stabilește condițiile de sănătate animală pentru circulația între statele membre și importul în Comunitate din țări terțe de ecvidee vii. În temeiul directivei, ecvideele trebuie să provină din țări terțe care sunt indemne de pesta cabalină africană.
(3)
Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (3) stabilește o listă de țări terțe și părți din teritoriile acestora din care statele membre autorizează importurile de ecvidee și de material seminal, de ovule și embrioni de animale din specia ecvină și precizează celelalte condiții aplicabile acestor importuri. Lista respectivă figurează în anexa I la decizia respectivă. Zona metropolitană Cape Town figurează în lista respectivă.
(4)
În martie 2011, Africa de Sud a notificat existența unor focare de pestă cabalină africană la granița dintre zona de supraveghere și zona indemnă de pesta cabalină africană din zona metropolitană Cape Town, stabilită în conformitate cu Decizia 2008/698/CE a Comisiei din 8 august 2008 privind admiterea temporară și importurile în Comunitate de cai înregistrați din Africa de Sud (4).
(5)
Această situație poate constitui un risc grav pentru sănătatea animalelor din populația ecvină din Uniune și, prin urmare, ar trebui să se suspende admiterea temporară și importurile în Uniune de cai înregistrați, precum și importurile de material seminal de la animale din specia ecvină provenind din zona metropolitană Cape Town.
(6)
Prin urmare, Decizia 2004/211/CE ar trebui modificată în consecință.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa I la Decizia 2004/211/CE, rubrica referitoare la Africa de Sud se înlocuiește cu următorul text:
„ZA
Africa de Sud
ZA-0
Întreaga țară
-
-
-
-
-
-
-
-
-
-
ZA-1
Zona metropolitană Cape Town (pentru informații suplimentare, a se vedea caseta 2)
F
-
-
-
-
-
-
-
-
-
Decizia 2008/698/CE”
Articolul 2
Prezenta decizie se adresează statelor membre.
Adoptată la Bruxelles, 3 mai 2011.

Labels: 3
18
6